CELEX: 62015FN0130
Language: ro
Date: 2015-10-01 00:00:00
Title: Cauza F-130/15: Acțiune introdusă la 1 octombrie 2015 – ZZ/BCE

18.1.2016   
            
            
               RO
            
            
               Jurnalul Oficial al Uniunii Europene
            
            
               C 16/52
            
         Acțiune introdusă la 1 octombrie 2015 – ZZ/BCE
   (Cauza F-130/15)
   (2016/C 016/62)
   Limba de procedură: franceza
   
      Părțile
   
   
      Reclamant: ZZ (reprezentanți: L. Levi și A. Tymen, avocați)
   
      Pârâtă: Banca Centrală Europeană (BCE)
   
      Obiectul și descrierea litigiului
   
   Anularea deciziei Comitetul executiv al BCE de a nu acorda reclamantului o majorare suplimentară de salariu pentru anul 2015 în cadrul procedurii de revizuire anuală a salariilor și cererea de daune interese pentru prejudiciile material și moral pe care pretinde că l-a suferit
   
      Concluziile reclamantului
   
   
               —
            
            
               Anularea deciziei Comitetul executiv al BCE, adoptată la 24 februarie 2015 și comunicată personalului la 13 martie 2015 de a nu acorda reclamantului majorarea suplimentară a salariului pentru anul 2015;
            
         
               —
            
            
               anularea deciziei de respingere a căii de atac speciale datate 10 iulie 2014 și primită la 20 iulie 2014;
            
         
               —
            
            
               dacă este necesar, anularea deciziei șefului departamentului competent de a nu îl fi considerat și nici propus pe reclamant pentru o majorare suplimentară de salariu, comunicată implicit prin decizia Comitetului executiv din 24 februarie 2015 și prin decizia de respingere a căii de atac speciale din 10 iulie 2015;
            
         
               —
            
            
               dispunerea reparării prejudiciului material produs reclamantului care constă în pierderea unei șanse de a obține o majorare suplimentară de salariu în 2015 evaluată la 49 102 euro sau, cu titlu subsidiar, anularea procedurii care a condus la adoptarea deciziei din 24 februarie 2015 și la organizarea de către BCE a unei noi proceduri pentru acordarea majorărilor suplimentare de salariu pentru anul 2015;
            
         
               —
            
            
               dispunerea compensării prejudiciului moral al reclamantului evaluat ex aequo et bono la 10 000 de euro;
            
         
               —
            
            
               obligarea Băncii Centrale Europene la plata tuturor cheltuielilor de judecată.